Denysas Šmyhalis
Denysas Anatolijovičius Šmyhalis (ukr. Денис Анатолійович Шмигаль; g. 1975 m.) – Ukrainos verslininkas ir politikas, nuo 2020 m. kovo 4 dienos einantis premjero pareigas. Kaip šalies premjerui Šmyhaliui tenka atsakomybė dėl COVID-19 pandemijos valdymo Ukrainoje. Prieš tapdamas premjeru, Šmyhalis ėjo Ivano Frankivsko srities gubernatoriaus pareigas. Tapęs premjeru 2021 m. liepos mėnesį viešėjo Lietuvoje, kur susitiko su Lietuvos premjere Ingrida Šimonyte.